Euroopa Liidu Infokeskus | Võitlus ebaõiglaste kaubandustavadega: Parlament kutsub ELi tegudele |
AvalehtUudisedVõitlus ebaõiglaste kaubandustavadega: Parlament kutsub ELi tegudele
Võitlus ebaõiglaste kaubandustavadega: Parlament kutsub ELi tegudele
Teisipäeval vastu võetud resolutsioonis kutsuvad saadikud Euroopa Komisjoni üles esitama ettepanekud, kuidas tõhustada võitlust ebaõiglaste kaubandustavadega toiduainete tarneahelas. Eesmärgiks on tagada õiglane tasu põllumeestele ja laiem valik tarbijatele ning õiglased ja läbipaistvad suhted toidutootjate, -tarnijate ja -turustajate vahel, et vältida ületootmist ja toidu raiskamist.
“Tänaseni tehtu ei ole piisavalt efektiivne, mistõttu esitamegi uuesti oma soovitused. Rohkem tuleb tööd teha toidutootjate ja supermarketite suhete parandamiseks, seda eriti nn hirmufaktori vähendamiseks. Euroopa Komisjon peab tegutsema aktiivsemalt ebaõiglaste kaubandustavade vastaste vahendite väljatöötamisega”, ütles raportöör Edward Czesak (ECR, PL).
Vabatahtlikud ja isereguleeruvad süsteemid võivad pakkuda kulutõhusaid võimalusi turul ausa käitumise tagamiseks ja ebaõiglaste kaubandustavade likvideerimiseks, leiavad saadikud, kuid lisavad, et siiani on selliste süsteemide edu olnud tagasihoidlik. Põhjustena tuuakse välja piisav jõustamise puudumine; põllumajandustootjate alaesindatus; pole erapooletuid juhtimisstruktuure ja vaidluste lahendamise mehhanismides ei arvestata tarnijate “hirmufaktoriga”.